থমকি ৰোৱা নাই কংগ্ৰেছ দলও। আজি থাওৰাত নিৰ্বাচনী প্ৰচাৰ চলাবলৈ আহে নিখিল ভাৰত কংগ্ৰেছ কমিটিৰ সম্পাদক জীতেন্দ্ৰ সিং।
ডিমৌৰ আঠাবাৰীত অনুষ্ঠিত এখনি নিৰ্বাচনী সভাত অংশ লোৱাৰ পূৰ্বে ঐতিহাসিক শিৱ দ'লত আশীৰ্বাদ লয় জীতেন্দ্ৰ সিং, প্ৰদেশ কংগ্ৰেছৰ সভাপতি ভূপেন বৰা, প্ৰাক্তন সভাপতি ৰিপুন বৰা, বিধায়ক দেৱব্ৰত শইকীয়াই।
উপ নিৰ্বাচনত অসমলৈ কংগ্ৰেছ দলৰ প্ৰচাৰ অভিযানত অংশগ্ৰহণ কৰিবলৈ অহা নেতা গৰাকীয়ে কংগ্ৰেছ দলে আগন্তুক নিৰ্বাচনত ভাল ফলাফল দেখুৱাব বুলি আশা প্ৰকাশ কৰে।
সিঙে শিৱ দৌল চৌহদত সংবাদ মাধ্যমৰ সৈতে হোৱা কথা বতৰাত অসমৰ বি জে পি চৰকাৰৰ মুখ্যমন্ত্ৰী হিমন্ত বিশ্ব শৰ্মাক কঠোৰ ভাষাৰে সমালোচনা কৰে ।
মুখ্যমন্ত্ৰী শৰ্মাই ৰাজ্যত বিধায়ক কিনা বেচা মুকলিকৈ কৰি নীতি হীন ৰাজনীতিৰ আশ্ৰয় লোৱা বুলি সিঙে অভিযোগ কৰে।
আনহাতে প্ৰদেশ কংগ্ৰেছ সভাপতি ভূপেন বৰাই ৫ মাহত ৪৮ হাজাৰ টকা ঋণ লোৱা মূখ্যমন্ত্ৰী হিমন্ত বিশ্ব শৰ্মাই নিৰ্বাচনী প্ৰচাৰত আহি প্ৰতিটো সমষ্টিতে ২০০০ কোটিৰ সমষ্টি উন্নয়নৰ যি আশ্বাস দিছে সেয়া এক ডাঙৰ ফাঁকি বুলি অভিহিত কৰে।
ভূপেন বৰাই ৰাইজৰ দলৰ সভাপতি বৰাই ৰাইজৰ দলৰ সভাপতি অখিল গগৈ সম্পৰ্কতো সৰৱ হৈ পৰে। অখিল গগৈক লক্ষ্যভ্ৰষ্ট ধনুকাঁড় বুলি কটাক্ষ কৰে বৰাই।
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
